Politsei- ja Piirivalveameti peadirektori korralduse

„2023. aasta ametikohtade piirnumbri ja tööjõukulude eelarve kinnitamine“

lisa 1

**2023. aasta tööjõukulude eelarve jagunemise ja kasutamise põhimõtted**

**I Tööjõukulude eelarve jagunemine**

2023. aasta tööjõukulude algne eelarve (*edaspidi eelarve*) oli 162 788 072€.

Aasta jooksul toimusid tööjõukulude eelarves järgmised muudatused:

|  |  |
| --- | --- |
| **muudatuse sisu** | **summa** |
| 2022. a ülekantud kasutamata jääk | 5 402 968 |
| 2022. a ülekantud eelarve projektile operatsioon LITTER | 3 240 166 |
| 2022. a ülekantud eelarve projektile operatsioon LITTER järelmenetlus | 599 154 |
| 2022. a ülekantud eelarve VO15 lennuvõimekuse arendamise projektile | 206 092 |
| 2022. a ülekantud eelarve MPS arenduse projektile | 190 630 |
| 2022. a ülekantud eelarve projektile Ukrainas asuva Eesti suursaadiku kaitse | 164 627 |
| 2022. a ülekantud eelarve projektile USA suursaadiku kaitse | 104 839 |
| 2022. a ülekantud eelarve projektile kriisideks valmisoleku tagamiseks personali värbamine | 136 527 |
| 2022. a ülekantud eelarve kriisireservi projektile | 633 791 |
| 2022. a ülekantud eelarve projektile eriettevalmistuse instruktorite võimekuse tõstmine | 236 416 |
| 2022. a ülekantud eelarve projektile taktikalise meditsiini võimekuse loomine | 39 754 |
| 2022. a ülekantud eelarve projektile väljaõppe korraldamine KL tegevliikmetele | 38 938 |
| 2022. a ülekantud eelarve projektile Eesti-Vene piiri ehitus | 40 691 |
| 2022. a ülekantud eelarve projektile e-residentsuse äriplaan | 36 603 |
| 2022. a ülekantud eelarve projektile strateegia tööplaanid | 32 419 |
| 2022. a ülekantud eelarve projektile ABIS rakendamine | 17 945 |
| 2022. a ülekantud eelarve projektile uue infoturbestandardi rakendamine | 6 828 |
| 2022. a ülekantud eelarve projektile keeleõppe täiendavad vahendid | 3 197 |
| 2022. a ülekantud eelarve drooniprojektile | 1 338 |
| VV sihtotstarbelistest reservist Eesti-Vene piiri ehituse projekti kulude katteks | 495 000 |
| VV sihtotstarbelistest reservist uue infoturbestandardi rakendamiseks | 52 468 |
| Valitsemisala reservist endise presidendi K.Kaljulaidi kaitsega seotud 2022.a kulude katteks | 66 495 |
| Valitsemisala reservist endise presidendi K.Kaljulaidi kaitsega seotud 2023.a kulude katteks | 123 080 |
| SIM-ilt elamislubade analüüsi teostamiseks | 12 507 |
| SIM-ilt valgekraeliste ja küberkuritegude uurimise võimekuse suurendamiseks | 280 346 |
| SIM-ilt teadusrahade saamine (drooniprojekt) | 4 683 |
| SIM-ilt keeleõppe taustakontrollideks | 6 000 |
| RES muudatus: KAM eelarvest USA kaitseministri visiidi kulude katteks | 13 300 |
| RES muudatus: Riigikantselei eelarvest AVP tippkohtumisega seotud kulude katteks | 27 947 |
| RES muudatus: KUM eelarvest WRC Rally avaliku korra tagamisega seotud kulude katteks | 52 390 |
| RES muudatus: eelarve tõstmine investeeringute eelarvesse | -320 682 |
| RES muudatus: aastatevaheline eelarve ümbertõstmine | -972 178 |
| RES muudatus: 2024.a kärpe taastamine (KOV õiguste laiendamine/kainestusmaja teenuse üleandmine) | 234 963 |
| RES muudatus: 2024.a kärpe taastamine (kohtukonvoi mahu vähendamine) | 197 489 |
| Eelarve SMIT-i (KILP ja migratsiooni järelevalvemooduli tööjõukuludeks) | -70 442 |
| Eelarve RIL-i (veesõidukitega seotud tööjõukulude eelarve) | -57 564 |
| Eelarve suunamine art 600-le | -289 395 |
| Eelarve suunamine majanduskuludesse (2024.a valve- ja läbipääsusüsteemide ning läbisõidutõkete kulude katteks) | -1 305 546 |
| Majanduskuludest eelarve ümbertõstmine | 816 066 |
| 2023. a välisvahendite omafinantseeringuks | -303 929 |
| **KOKKU** | **10 195 926** |

2023. aasta lõplikuks eelarveks kujunes **172 983 998€.**

Lisas 2 on toodud eelarve detailne jaotus osakondade ja prefektuuride lõikes (Exceli tööleht 1) ja põhiteenuste lõikes kulumudeli alusel (Exceli tööleht 2).

1. Tööjõukulude eelarve jaguneb:
   1. osakondade ja prefektuuride baaseelarve;
   2. sihtsuunitlusega kulude eelarve;
   3. tsentraalsete kulude eelarve;
   4. sotsiaaltoetused.
2. Osakondade ja prefektuuride baaseelarve moodustab:
   1. eelarvega kaetud ametikohtade arvule (*edaspidi piirnumber*) kinnitatud palk korduvate tasudega (edaspidi palgafond);
   2. öötöö, riigipüha ja valveaja lisatasud.
3. Osakondade ja prefektuuride baaseelarvest kaetakse aasta jooksul järgmised tasud:
   1. lisatasud täiendavate ülesannete eest vastavalt palgajuhendile;
   2. asendustasud ja ületundide tasud (sh suurüritustega kaasnevad, reservüksuse liikmete ületunnid);
   3. kadettide töötasu;
   4. ergutused ja tulemustasud.
4. Punktis 3 nimetatud kulud kaetakse osakondades ja prefektuurides ajutiselt kasutamata jäänud eelarve arvelt (so nn lühike raha, mis tekib rahaga kaetud vakantsete ametikohtade ja haiguspäevadest tekkiva kokkuhoiu arvelt). Juhul kui üksusel ei piisa vahendeid ja tegemist on vältimatu kuluga, siis esitatakse taotlus eelarvekomiteele.
5. Osakondade ja prefektuuride sihtsuunitlusega kulude eelarve moodustab:
   1. käsundus- või töövõtulepingud;
   2. sihtotstarbeliste projektide tööjõukulud (nt ITD, ABIS jne);
   3. sisekoolitajate eelarve;
   4. abikaasatasu.
6. Tsentraalsete kulude eelarve koosneb:
   1. sihtotstarbelistest reservidest, sh eelarve puudujäägist
   2. erisoodustuse eelarvest.

**II Struktuuriüksustele palgafondi jaotamise põhimõtted**

1. Struktuuriüksusele[[1]](#footnote-1) 2023. aasta palgafondi jaotamise aluseks on 01.01.2023 seisuga kinnitatud põhitööde piirnumber, millele on eraldatud palgamudelijärgne palgafond va ESB jaotusmudelisse kuuluvad ja lennusalgas olevad põhitööd ning kokkuleppepalgaga[[2]](#footnote-2) teenistujad. Palgamudelis kajastamata põhitööde, lennusalga ja kokkuleppepalgaga palgafond kujuneb eelneva palgafondi[[3]](#footnote-3) järgi, millele eraldatakse lisaraha juhtkonnas otsustatud palgatõusu protsendi ulatuses.
   1. ESB jaotusmudelis on prefektuuride eriasjade uurija, uurija, andmespetsialisti ja uurija abi põhitööd (va piirivalvebüroo ja teabebüroo kinnipidamiskeskus).
   2. ESB jaotusmudeli alusel palgafondi jaotamise põhimõtted:
      1. aluseks on 01.01.2023 piirnumber;
      2. teenistujate piirnumber on korrutatud koefitsiendiga 0,64;
      3. jaoskonnas ja teabebüroos on jaotus 80% uurijad/20% eriasjade uurijad;
      4. kriminaalbüroos on jaotus 65% uurijad/35% eriasjade uurijad;
      5. Lääne-Virumaa osakaal on 25,6% kogu Ida prefektuuri ESB piirnumbrist (alates 01.04.2023 on 25%);
      6. Põhja prefektuuri kriminaalbüroo piirnumbrit on vähendatud 35 koha võrra jaoskondade kasuks, st need on kokkuleppeliselt kogukonnaga seotud süütegude lahendamise teenuse ressurss.
2. Lisavahendite taotlemisel (sh välisvahenditest) täiendavate funktsioonide täitmiseks ametikohtade loomisel võetakse aluseks palgamudelis vastavale põhitööle määratud palgatase.

**III Piirnumbri ja palgafondi kasutamise põhimõtted**

1. Palgafondi kasutamiseks koostab struktuuriüksuse juht koostöös finantsanalüütikuga kasutusplaani. Ametikohale töötasu planeerimisel peab struktuuriüksuse juht lähtuma palgajuhendist ja etteantud kasusaava teenuse[[4]](#footnote-4) palgafondist.

1. Palgafondi ja piirnumbri muutmine:
   1. juhul kui struktuuriüksuse juht soovib ümber jaotada erinevate kasusaavate teenuste palgafondi, siis tuleb see kooskõlastada puutumuses olevate kasusaavate teenuste ja võimekuste omanikega. Võimekuse omaniku ülesanne on veenduda, et muudatusega kaasnevad mõjud teistele teenustele, milles see põhitöö osaleb, on arvesse võetud;
   2. personalibüroo tagab, et iga struktuurimuudatuse juures on olemas ametikohal oleva põhitöö kasusaava teenus ja vastutava võimekuse omaniku kooskõlastus;
   3. põhitöö või piirnumbri muutmisest tingitud püsikohustuste suurendamine tuleb katta teenuse- või võimekusesiseselt. Juhul kui see ei ole võimalik, esitatakse lisataotlus eelarvekomiteele;
   4. põhitöö või piirnumbri muutmisest tekkinud püsikohustuste kokkuhoid suunatakse tsentraalsesse reservi.
2. Palgamudelis piirkondliku palga erinevusega ametikohtade liikumisel toimub eelarve ümbertõstmine järgmiselt:
   1. piirkondliku tasuga ametikohtadele liikumisel teise üksusesse, kus on samuti kehtestatud piirkondlik tasu, tõstetakse eelarve ümber palgamudeli järgse palgaga;
   2. piirkondliku tasuga ametikohtade liikumisel üksusesse, kus ei ole kehtestatud piirkondlikku tasu, võetakse piirkondliku tasu summa tsentraalsesse fondi ning vastupidisel korral eraldatakse piirkondliku tasu summa tsentraalsest fondist.
3. IKT komponendiga ametikohtade raha võib üksusesiseselt ümber jagada:
   1. IKT komponendiga ametikohtade liikumisel teise üksusesse antakse üle ka IKT komponendi eelarve;
   2. ametikohalt IKT funktsiooni kaotamisel suunatakse IKT komponendi eelarve tsentraalsesse fondi.
4. 2022. aasta kärpekava täitmisel suunatakse tsentraalsesse fondi eelarve ametikohale määratud mudelijärgse palgafondi järgi.
5. Osakondade ja prefektuuride kasutamata palgafondi jääke, mis tekivad rahaga kaetud vakantsete ametikohtade ja haiguspäevadest tekkiva kokkuhoiu arvelt, on lubatud kasutada palgajuhendis nimetatud tasude katmiseks (sh ületundide tasustamiseks) kuni 20% ulatuses ning 80% suunatakse tsentraalsesse fondi. Samuti makstakse nimetatud jääkidest ühekordsed tasud: lisatasud ja käsunduslepingutasud, koondamistasud, kohtuotsusega välja mõistetud kulud, kriminaalasjades tunnistajate (kolmas isik) tasud jm.

1. 2024. aasta osakondade ja prefektuuride baaseelarve planeerimise aluseks on 01.01.2023 piirnumbrile eraldatud palgafond, mida korrigeeritakse aasta jooksul teenuste ja võimekuse omanikega kooskõlastatud muudatuste, saadud lisarahastuste ja tehtud kärbete võrra.

**IV Tulemustasude fondi kujunemine**

1. Tulemustasude fondi eelarvesse ei ole planeeritud. Tulemustasufond võib tekkida aasta jooksul tööjõukulude eelarve jääkidest.
2. Tulemustasu maksmine otsustakse juhtkonnas kalendriaasta jooksul 4 ja 8 kuu arvestusperioodi järgselt, võttes aluseks eelarve kasutusprognoosi aasta lõpuni.

**V Piirnumbri ja tööjõukulude eelarve kasutamise järelevalve**

1. Piirnumbri ja eelarve kasutamise üle järelevalve teostamiseks vajalikud andmed ja aruanded tagab struktuuriüksustele eelarvebüroo.
2. Järelevalvet piirnumbri ja eelarve kasutamise üle teostavad:
   1. peadirektori asetäitja, prefekt, siseauditibüroo juht ja sisekontrollibüroo juht neile alluva struktuuriüksuse osas;
   2. personalibüroo töötajate piirnumbrist kinnipidamise ja palgamudelis ettenähtud palgatingimuste rakendamise osas;
   3. eelarvebüroo eelarve kasutamise osas.

1. Struktuuriüksus on büroo, jaoskond ja peadirektori asetäitjate otsealluvuses olev talitus. [↑](#footnote-ref-1)
2. Kokkuleppepalgana käsitletakse palgamudeli kehtestamise eelselt teenistujale määratud töötasu, mis on palgamudelijärgmisest palgatasemest vähemalt 20% kõrgem. [↑](#footnote-ref-2)
3. Eelnev palgafond on varasemate juhtimisotsuste alusel struktuuriüksuse piirnumbrile eraldatud palgafond. [↑](#footnote-ref-3)
4. Kasusaav teenus on teenus, millele põhitööl olev ametikoht enim panustab. Ametikohaga seotud kasusaava teenuse infot hallatakse personalibüroo poolt SAP-is. [↑](#footnote-ref-4)